Димчо Дебелянов
Когато вишните цъфтяха…

chitanka.info

Когато вишните цъфтяха,

от нежний мирис упоен,

под тях почивах и ветрецът

прах цветен сипеше над мен.

Днес пак отидох, но крила си

над тях простряла бе смъртта

и не с прах вятрът ме поръси,

а с жълти сгърчени листа.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.